НАРОДНО ЧИТАЛИЩЕ „СВЕТЛИНА 1919”,

с. АЛДОМИРОВЦИ

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „СВЕТЛИНА1919”

2019 година

СЪДЪРЖАНИЕ:

*I. За организацията*

*II. Основни цели*

*III. Приоритетни задачи*

*IV. Дейност*

*I. За организацията*

Народно читалище „Светлина 1919”, с. Алдомировци е създадено през далечната 1919 година. Стремежът ни е да запазим и изградим в подрастващите ясно национално самосъзнание и принадлежност, като същевременно изпълняваме ролята на духовен център за разпространение на знания и информация, чрез съхраняване на ценностите, на традициите, изкуство и култура. Читалището ни е живата връзка на населението и подрастващите с нематериалното културно наследство. През своето 100 годишно съществуване то се утвърди като активен участник в съхранението и популяризирането на българското. В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения.

Тази година е бележита за читалището, защото то отпразнува своя 100 годишен юбилей. Това е доказателство, че въпреки трудностите от финансова гледна точка читалищата продължават и се борят за съществуването си.

Организационната структура на читалището през годината бе, както следва:

• **Върховен орган** – Общо събрание от всички читалищни членове

**• Настоятелство на читалището в състав**:

Председател – Ралица Попова

Членове: Валя Арсова, Даниела Борисова, Бойка Павлова, Таня Димитрова, Сашка Стоянова

Секретар – Теодора Кръстанова

**• Проверителна комисия за контрол върху дейността в състав:**

Председател- Росица Георгиева

Членове –Виолина Ангелова и Гюргена Тодорова

• Постоянният оперативен екип на читалището през годината наброяваше 4- ма души с позиции: Секретар, Библиотекар, Оперативен- счетоводител и Хигиенист.

*II. Основни цели*

1. Развитие на библиотечната дейност.

2. Участие в проект „Българските библиотеки – съвременни центрове за четене и информираност“ за 2019 г.

3. Съхраняване на народните обичаи и традиции;

4. Развитие и подпомагане на любителското художествено творчество;

5. Превръщане на читалището в информационен център;

6. Обогатяване на културния живот;

7. Партниране с местното самоуправление за развитието на културните процеси.

*III. ПРИОРИТЕТНИ ЗАДАЧИ:*

1. Уреждане и поддържане на общодостъпна библиотека;

2. Работа със самодейните състави и клубовете за концерти, фестивали и други дейности;

3. Предоставяне на компютърни и интернет услуги по Програма „Глобални библиотеки”;

4. Кандидатстване, разработване и реализиране на проекти;

*IV. ДЕЙНОСТИ*

*1. Библиотечна и информационна дейност*

Библиотеката разполага с богат библиотечен фонд, който наброява общо 20 859 библиотечни единици за 2019 год. и 184 читатели.

За популяризиране на дейността и фонда си читалищната библиотека организира:

• Инициативи, свързани с книгата, културни мероприятия, изложби;

• Запознаване на учениците с изискванията, условията и начина за ползване на необходимата литература в библиотеката;

• Работа и с най-малките деца с цел зараждане на интерес към книгата.

Библиотеката обновява фонда си чрез кандидатстване по проекти и дарения. Новонабавената литература за отчетния период е 135 библиотечни единици- от дарения и по проект.

През 2019 г. библиотеката към читалището кандидатства и спечели проект по Програма „ Българските библиотеки- съвременни центрове за четене и информираност” към Министерство на културата на обща стойност 1196 лева. С получените средства бяха закупени книги, които отговарят на интересите, търсенията и потребностите на отделните категории читатели.

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

*БИБЛИОТЕЧНО-ИНФОРМАЦИОНЕН ЦЕНТЪР* – продължава работата по проект „Глоб@лни библиотеки – България”. Центърът предлага информация намерена извън книгите (Интернет, библиографски, пълнотекстови и информационни бази данни). В него се изработват покани и програми за културни събития, подготвят се мултимедийни презентации, изготвят се справки, отчети, изпраща се информация до различни обществени организации.

• МЕРОПРИЯТИЯ НА БИБЛИОТЕКАТА

Като по-значими през годината могат да бъдат посочени:

19 февруари - Литературно четене, презентация и прожекция на филм с мултимедия за живота и делото на Апостола на свободата.

Тематична изложба посветена на 3 март- Националния празник на България

Седмица на Детската книга и Световен ден на книгата и авторското право -Четене на детски книжки и детски енциклопедии, запознаване със фонда на библиотеката с децата от ДГ ”Мики Маус” и ОУ ”Иван Вазов”

Великден – Четене на приказки , рисунки посветени на Великденските празници, изложба, изработване и боядисване на Великденски яйца с деца от ДГ ”Мики Маус” и ОУ ”Иван Вазов”.

Тематична изложба за Деня на Съединението

Презентация за Деня на независимостта

Национална седмица на четенето – Четене на детски книжки и енциклопедии с деца от ОУ „Иван Вазов”

1 ноември – Ден на народните будители – Презентация, викторина и четене на Възрожденска литература с децата от ОУ „Иван Вазов”

Презентация посветена на Сръбско- българската война и Сливнишката епопея

*2. Художествено-творчески процес в читалището*

В читалището развиват своя талант и умения деца и възрастни в различни художествени форми. Всички самодейни състави са основни участници в провеждането на културни прояви и събития от празничния календар на читалището. Освен това читалището дейно участва и подкрепя всички значими събития отнасящи се към културния живот на селото. Художествен ръководител на съставите е Веселин Иванов Маргаритов.

2.1. **Детски танцов състав** към читалището взе участие в множество концерти и фестивали, а от някои бяха отличени с грамоти:

- участие в традиционния празник за Бабинден

- участие в традиционния празник Сирни Заговезни село Алдомировци;

- Деня на самодееца;

- Празника на село Алдомировци, (Свети Дух)

- Творческа среща „ Дубицата” село Бърложница;

- участие по случай 100 години от създаването на НЧ „Светлина 1919”, село Алдомировци

2.2**. Танцов състав „МЕЛДИЯ**” - За отчетния период ТС „МЕЛДИЯ” взе участие и беше отличен с грамоти в:

- участие в традиционния празник за Бабинден

- участие в традиционния празник Сирни Заговезни село Алдомировци

- участие при посрещането на Китайска делегация в Община Сливница и изнасяне на фолклорна програма пред гостите

- Фолклорен фестивал „Я тропнете, да тропнем”, гр. Сливница

- Празника на село Алдомировци- Свети Дух;

- МФФ „Нишавски хоровод”, гр.Драгоман

- участие в празничен концерт по случай 45 години ДГ „Мики Маус”

- участие в Международен форум „Живот с диабет”, гр. Сливница

- участие в празничен концерт по случай 182-та годишнина от рождението на Васил Левски в читалище „Васил Левски 1923”,

с. Хераково

- **V**ФФ „Окни, па тропни”, с. Пролеша

- участие в ежегодния празник(събор) на село Братушково

- участие в творческа среща „ Дубицата”, село Бърложница

- **VII** ФФ „За пояс”, село Петърч

- участие по случай 100 години от създаването на НЧ „Светлина 1919”, село Алдомировци

- участие в Коледен базар, град Сливница

2.3**. Клуб по народни танци Алдомировци** към Читалището

Участва дейно във всички концерти на местно и общинско ниво, а също така представя Общината ни в много национални фолклорни фестивали в страната.

-**VIII** НФ „Пролетно хоро”, град Велинград

- Фолклорен фестивал „Я тропнете, да тропнем”, гр. Сливница

- МФФ „Нишавски хоровод”, гр.Драгоман

- Празника на село Алдомировци, (Свети Дух)

- участие в Международен форум „Живот с диабет”, гр. Сливница

- Народен събор „Магията на Рила планина”, к. Боровец

- участие в празничен концерт по случай 182-та годишнина от рождението на Васил Левски в читалище „Васил Левски 1923”,

с. Хераково

- **V**ФФ „Окни, па тропни”, с. Пролеша

- **VII** ФФ „За пояс”, село Петърч

- **V**ФФ „Сандански пее, заиграва – Пирина разлюлява”, гр. Сандански

-участие по случай 100 години от създаването на НЧ „Светлина 1919”, село Алдомировци

Председател: Ралица Попова

Секретар: Теодора Кръстанова